ภาพรวมของการท่องเที่ยวในประเทศออสเตรเลีย
นักโต้คลื่นในโกลด์โคสต์ ที่ภาพลักษณ์ระดับโลกอันโดดเด่นของการท่องเที่ยวออสเตรเลียมุ่งเน้นไปที่ชายหาด ซึ่งเป็นส่วนสำคัญของเอกลักษณ์ประเทศออสเตรเลีย
การขับรถบนทางหลวงลาสซีเตอร์ใกล้อุทยานแห่งชาติอุลูรู-เคเต จูตา ในนอร์เทิร์นเทร์ริทอรี
หมู่เกาะวิตซันเดย์ในรัฐควีนส์แลนด์
ลานสกีบนภูเขาฮอตแธม ซึ่งตั้งอยู่ในรัฐวิกทอเรีย
ชายหาดเกาะเกรตเคปเปล
**การท่องเที่ยวในประเทศออสเตรเลีย**เป็นส่วนสำคัญของเศรษฐกิจออสเตรเลีย ซึ่งประกอบด้วยผู้มาเยือนทั้งในและต่างประเทศ โดยออสเตรเลียเป็นประเทศที่มีผู้มาเยือนมากเป็นอันดับที่สี่สิบของโลกตามข้อมูลขององค์การการท่องเที่ยวโลก ในปีงบประมาณ 2018/19 การท่องเที่ยวเป็นการส่งออกที่ใหญ่เป็นอันดับสี่ของประเทศออสเตรเลีย และในช่วงทศวรรษที่ผ่านมาก็เติบโตเร็วกว่าการเติบโตของผลิตภัณฑ์มวลรวมในประเทศ ซึ่งในเวลานั้นคิดเป็น 3.1 เปอร์เซ็นต์ของผลิตภัณฑ์มวลรวมในประเทศของออสเตรเลียซึ่งสร้างมูลค่า 60.8 พันล้านดอลลาร์ออสเตรเลียให้แก่เศรษฐกิจของประเทศ

ในปีปฏิทินจนถึงเดือนธันวาคม ค.ศ. 2019 มีนักท่องเที่ยวต่างชาติ 8.7 ล้านคนในประเทศออสเตรเลีย การท่องเที่ยวจ้างงาน 666,000 คนในออสเตรเลียเมื่อ ค.ศ. 2018–2019 ซึ่งเป็น 1 ใน 21 ของแรงงานทั้งหมด คนที่ทำงานด้านการท่องเที่ยวประมาณ 48 เปอร์เซ็นต์เป็นพนักงานประจำ และ 54 เปอร์เซ็นต์เป็นผู้หญิง นอกจากนี้ การท่องเที่ยวยังมีส่วนสนับสนุน 8.2 เปอร์เซ็นต์ของรายได้จากการส่งออกทั้งหมดของออสเตรเลียใน ค.ศ. 2018–2019

จุดหมายปลายทางยอดนิยมของประเทศออสเตรเลีย ได้แก่ เมืองชายฝั่งอย่างซิดนีย์, บริสเบน และเมลเบิร์น รวมถึงจุดหมายปลายทางที่มีชื่อเสียงอื่น ๆ ประกอบด้วยภูมิภาครัฐควีนส์แลนด์ อย่างโกลด์โคสต์ และเกรตแบร์ริเออร์รีฟ ซึ่งเป็นพืดหินใต้น้ำที่ใหญ่ที่สุดในโลก ส่วนสถานที่ยอดนิยมอื่น ๆ ได้แก่ โขดหินอุลูรู, ชนบทออสเตรเลีย และดินแดนแทสเมเนีย นอกจากนี้ ความหลากหลายทางชีวภาพที่เป็นเอกลักษณ์ของออสเตรเลียยังเป็นอีกจุดสำคัญที่น่าสนใจในการท่องเที่ยวของประเทศ

แนวโน้ม
-------

แม้จะมีความท้าทายทางเศรษฐกิจทั่วโลกและภัยพิบัติทางธรรมชาติใน ค.ศ. 2010–2011 แต่การเติบโตของการท่องเที่ยวของประเทศออสเตรเลียได้รับการสนับสนุนจากค่าใช้จ่ายที่เพิ่มขึ้น (เพิ่มขึ้น 4.4 เปอร์เซ็นต์ในช่วงสองสามปีที่ผ่านมา ส่วนใหญ่เนื่องมาจากจำนวนนักท่องเที่ยวต่างชาติที่เพิ่มขึ้น)

อ้างอิง
-------

1. ↑  "The Beach". Australian Government: Culture Portal. Department of the Environment, Water, Heritage and the Arts, Commonwealth of Australi tatti a. 17 March 2008. Retrieved 13 January 2013.
2. ↑  "World Tourism Barometer (International Tourist Arrivals by Country of Destination)". *World Tourism Organization*. December 2020. doi:10.18111/wtobarometereng.2020.18.1.7. S2CID 241989515. สืบค้นเมื่อ 10 March 2023.
3. 1 2  Tourism Research Australia. "Tourism Satellite Account 2018-2019". คลังข้อมูลเก่าเก็บจากแหล่งเดิมเมื่อ 2023-04-17. สืบค้นเมื่อ 9 January 2022.
4. 1 2 3  Value of Tourism (20 August 2021). "Tourism Australia tourism statistics". สืบค้นเมื่อ 9 January 2022.`{{cite web}}`: CS1 maint: url-status (ลิงก์)
5. ↑  International Visitors in Australia Year Ending Dec 2019 (December 2019). "TRA IVS data". TRA. คลังข้อมูลเก่าเก็บจากแหล่งเดิมเมื่อ 2023-03-08. สืบค้นเมื่อ 9 January 2022.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **การท่องเที่ยวในประเทศออสเตรเลีย**

วิกิท่องเที่ยว มีคำแนะนำการท่องเที่ยวสำหรับ ***ประเทศออสเตรเลีย***

* Information About Australian Holidays & Travel
* Tourism Australia
* Tourism Research Australia
* Department of Home Affairs
* Austrade - Tourism เก็บถาวร 2023-05-29 ที่ เวย์แบ็กแมชชีน